Nýr framleiðandi hefur verið ráðinn til að steypa Óskarsverðlaunastytturnar , en Polich Tallix kemur nýr inn í staðinn fyrir R.S. Owens & Company , en það fyrirtæki hefur séð um gerð gripanna síðan árið 1983 . Eins og segir í frétt The Wrap þá fær styttan fræga smá andlitslyftingu samhliða þessari breytingu . Óskarsverðlaunin verða afhent í 88. skipti þann 28. febrúar nk. „ Með hjálp nútíma tækni þá getum við heiðrað upphaf Óskarsins , “ sagði Boone Isaacs , forstjóri Óskarsakademíunnar , og á þar við að horft verður til styttunnar eins og hún var hönnuð í byrjun af MGM teiknaranum Cedric Gibbons og hönnuðinum George Stanley , og nýja styttan löguð enn frekar til samræmis við hana . Í framleiðsluferlinu er styttan mótuð í vax og svo hjúpuð keramik skel , og er svo brennd við 871 °C þar sem vaxið bráðnar í burtu og eftir verður Óskarsmynd styttunnar . Eftir það eru steyptar styttur í fljótandi bronsi við enn meiri hita , þá eru þær kældar niður og slípaðar til að ná fram glansi . Þá eru stytturnar gullhúðaðar með 24 karata gulli hjá háþróðuðu gullhúðunarfyrirtæki , Epner Tchnology , í Brooklyn . Eftir það er hún slípuð enn frekar til að ná fullkomnum gljáa .